CELEX: 62013TN0430
Language: hr
Date: 2013-08-19 00:00:00
Title: Predmet T-430/13 P: Žalba koju je 19. kolovoza 2013. podnio Europski gospodarski i socijalni odbor (EGSO) protiv presude Službeničkog suda od 26. lipnja 2013. u predmetu F-21/12, Achab protiv EGSO-a

9.11.2013   
            
            
               HR
            
            
               Službeni list Europske unije
            
            
               C 325/36
            
         Žalba koju je 19. kolovoza 2013. podnio Europski gospodarski i socijalni odbor (EGSO) protiv presude Službeničkog suda od 26. lipnja 2013. u predmetu F-21/12, Achab protiv EGSO-a
   (Predmet T-430/13 P)
   2013/C 325/63
   Jezik postupka: francuski
   
      Stranke
   
   
      Žalitelj: Europski gospodarski i socijalni odbor (EGSO) (zastupnici: M. Arsène, agent, uz asistenciju D. Waelbroecka i A. Durona, odvjetnici)
   
      Druga stranka u postupku: Mohammed Achab (Bruxelles, Belgija)
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda u predmetu F-21/12 u dijelu u kojem je poništena odluka EGSO-a od 9. lipnja 2011. o povratu naknade za boravak u stranoj državi koja je isplaćivana M. Achabu počevši od 1. srpnja 2010. i EGSO-u naloženo snošenje vlastitih troškova te polovice troškova tužitelja u prvostupanjskom postupku;
            
         
               —
            
            
               prihvati zahtjeve žalitelja, to jest odbije tužbu kao potpuno neosnovanu;
            
         
               —
            
            
               naloži drugoj stranci u žalbenom postupku snošenje troškova ovog postupka, kao i postupka pred Službeničkim sudom.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe pet žalbenih razloga:
   
               1.
            
            
               Prvi žalbeni razlog odnosi se na pogrešnu primjenu prava koja se sastoji u tome što je Službenički sud nepravilno zaključio da nisu bili ispunjeni uvjeti koji se odnose na povrat stečenog bez osnove.
            
         
               2.
            
            
               Drugi žalbeni razlog odnosi se na pogrešnu primjenu prava jer je pobijana presuda doprinijela neopravdanom bogaćenju tužitelja u prvostupanjskom postupku.
            
         
               3.
            
            
               Treći žalbeni razlog odnosi se na očitu pogrešku u ocjeni koju je Službenički sud počinio nepravilno zaključivši da EGSO nije nikada uputio obavijest svom osoblju s ciljem da ga upozori na posljedice prirođenja.
            
         
               4.
            
            
               Četvrti žalbeni razlog odnosi se na pogrešnu primjenu prava jer je Službenički sud povrijedio načelo prema kojem se financijske odredbe striktno primjenjuju i načelo prema kojem propisane iznimke treba tumačiti vrlo strogo i restriktivno.
            
         
               5.
            
            
               Peti žalbeni razlog odnosi se na pogrešnu primjenu prava u pogledu podjele troškova.